TACC บวกแรง 4% โบรกฯ มองกำไรปี 61 โตต่อเนื่องหลังเพิ่มสินค้าใหม่
TACC บวกแรง 4% โบรกฯ มองกำไรปี 61 โตต่อเนื่องหลังเพิ่มสินค้าใหม่ แนะ "ซื้อ" เป้า 7.25 บ. โดยล่าสุด ณ เวลา 11.21 น. อยู่ที่ระดับ 5.30 บาท เพิ่มขึ้น 0.20 บาท หรือ 3.92% สูงสุดที่ระดับ 5.35 บาท ต่ำสุดที่ระดับ 5.15 บาท มูลค่าการซื้อขาย 13.85 ล้านบาท
1 ก.พ. 2561

ผู้สื่อข่าวรายงานว่า ราคาหุ้น บริษัท ที.เอ.ซี. คอนซูเมอร์ จำกัด (มหาชน) หรือ TACC ณ เวลา 11.21 น. อยู่ที่ระดับ 5.30 บาท เพิ่มขึ้น 0.20 บาท หรือ 3.92% สูงสุดที่ระดับ 5.35 บาท ต่ำสุดที่ระดับ 5.15 บาท มูลค่าการซื้อขาย 13.85 ล้านบาท

ด้านนักวิเคราะห์ บล.เออีซี ระบุว่า คาดปี 60 TACC กำไรโต 17.4% เทียบกับช่วงเดียวกันปีก่อน และโตต่อ 18.4% ในปี 61 หนุนด้วยเป้าหมายรายได้รวมปีนี้เติบโตมากกว่า 10% เทียบจากช่วงเดียวกันของปีก่อน จากการวางแผนและพัฒนาสินค้าใหม่เข้าสู่ตลาดอีก 2-3 ผลิตภัณฑ์ เพื่อสร้างการเติบโตทั้งในกลุ่มธุรกิจ B2B และ B2C+ มี Upside 42.5% และคาดให้ Div. Yield ในช่วงครึ่งหลังปี 60 ที่ 0.8% โดยคงคำแนะนำ “ซื้อ” ในราคาเป้าหมาย 7.25 บาทต่อหุ้น